open-index/open-wikipedia-markdown huggingface dataset:
Արևմտյան Սիդնեյի համալսարան

**Արևմտյան Սիդնեյի համալսարան** (), Նոր Հարավային Ուելսի Սիդնեյի համալսարաններից մեկը։

## Պատմութույն
Համալսարանը հիմնադրվել է 1989 թվականին, իր մեջ ներառելում է մի քանի այնպիսի ուսումնական հաստատություններ, ինչպիսիք են Պարամատտայի որբ աղջիկների դպրոցը (1813) և Հոուքսբերի գյուղատնտեսական քոլեջը (1891)։ 2009 թվականին համալսարանում սովորում էին 37426 ուսանողներ։

Ներկայումս համալսարանը կազմակերպում է մի քանի ճամբարներ Սիդնեյի արևմտյան արվարձաններում՝ Պարրամատայում, Ռիչմոնդում, Բելէթաունում, Փեմթիրում, Բենքսթաունում և Քեմբելթաունում։ Արևմտյան Սիդնեյի համալսարանը մտնում է աշխարհի ամենամեծ բուհերի մեջ։

## Կառուցվածք
Կառուցվածքային ստորաբաժանումներ.
* բիզնես դպրոց,
* ինֆորմատիկայի, տեխնիկայի և մաթեմատիկայի դպրոց,
* մանկավարժական դպրոց,
* հումանիտար գիտությունների դպրոց,
* իրավունքի դպրոց,
* բժշկական դպրոց,
* բուժքույրական դպրոց,
* սոցիալական գիտությունների և հոգեբանության դպրոց,
* առողջապահության դպրոց։

### Հետազոտական ինստիտուտներ և կենտրոններ
* Հուքսբերի էկոլոգիական ինստիտուտ
* Մշակույթի և հասարակության ինստիտւտ
* Տեղեկատվության ինստիտուտ
* Մարքսի ինստիտուտ
* Բժշկական կոմպլեմենտային կենտրոն (CompleMED)
* Մանկավարժության հետազոտական կնետրոն
* Հոգեբանության և մանկավարժության կենտրոն
* Մուսուլմանական հասարակության ուսումնասիրման կենտրոն
* Ուրբանիստական գիտահետազոտական կենտրոն
* Գրականության գիտահետազոտական կենտրոն

## Պատկերասրահ

Boilerhouse_UWS_Parramatta.jpg 
uws_campbelltown_autumn.jpg 
UWS_schooloflaw.jpg 
uws_campbelltown_3.jpg 


## Ծանոթագրություններ

Կատեգորիա:Ավստրալիայի համալսարաններ
Կատեգորիա:1989 հիմնադրումներ Ավստրալիայում
Ճաշոց (5403)

**Ճաշոց** (5403), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5403 թվի տակ։ Ձեռագիրը գրվել է 15-րդ դարում Կարապետ գրիչի կողմից։ Կազմող՝ Մարտիրոս երեց։ Ստացողը եղել է Թումա քահանան։ Գրված է թղթի վրա, որը ունի 27x17 չափս։ Ձեռագիրը կազմված է 505 թերթից։ Գրված է երկսյուն, բոլորգիրով։ Ունի կիսախորան և լուսանցազարդ մանրանկարներ։ Պահպանակն ունի 1 էջ, գրված է՝ մագաղաթի վրա՝ բոլորագիծ երկաթագրով։ Կազմը՝ կաշեպատ տախտակ դրոշմազարդ, աստառը՝ վանդակազարդ կտավ։ Հիշատակարաններ գրչի՝ 31ա, 53ա, 131ա, 271ա, 285ա, 296ա և այլուր, կազմողի՝ 505ա (1681 թ.), հետագայի՝ 504ա( 1611 թ.), 210բ, 285բ (1652 թ.), 504բ (1675 թ.), 170բ, 505ա, 505բ (18-րդ դար), 285բ (1881 թ.):

## Ծանոթագրություններ

Կատեգորիա:Մատենադարանի ձեռագրեր
Մուհամեդկալի Աբիլգազիև

**Մուհամեդկալի Աբիլգազիև** (, ), ղրղըզ պետական գործիչ։ 2018 թվականից Ղրղզստանի Հանրապետության վարչապետը։

## Կենսագրություն
Մուհամեդկալի Աբիլգազիևը ծնվել է 1968 թվականի հունվարի 20-ին Ղրղզստանի ԽՍՀ Նարինի մարզի Կոչկորի շրջանում։

1994 թվականին ավարտել է Սկրիաբինի անվան գյուղատնտեսական ինստիտուտը, մասնագիտությամբ՝ ագրոնոմ։ 1997 թվականին ավարտել Է Ղրղզստանի միջազգային համալսարանի տնտեսագիտության և բիզնեսի ֆակուլտետը։

1994-1999 թվականներին աշխատել է ֆինանսական ընկերություններում։

1999-2003 թվականներին աշխատել է Բիշքեկ քաղաքի զբաղվածության վարչությունում։

2003-2016 թվականներին աշխատել Է Ղրղզստանի Հանրապետության սոցիալական հիմնադրամում (2010-2016՝ հիմնադրամի ղեկավար)։

2016 թվականի ապրիլի 13-ից մինչև 2017 թվականի օգոստոսի 22-ը՝ Ղրղզստանի Հանրապետության առաջին փոխվարչապետ։

2017 թվականի օգոստոսի 22-ից մինչև 2017 թվականի օգոստոսի 25-ը՝ Ղրղզստանի Հանրապետության վարչապետի պաշտոնակատար։

2017 թվականի օգոստոսից մինչև սեպտեմբեր՝ Ղրղզստանի Հանրապետության նախագահի խորհրդական։

2017 թվականի սեպտեմբերի 12-ից մինչև 2018 թվականի մարտի 16-ը՝ Ղրղզստանի Հանրապետության նախագահի աշխատակազմի ղեկավարի առաջին տեղակալ։

2018 թվականի մարտի 16-ից մինչև 2018 թվականի ապրիլի 20-ը եղել Է Ղրղզստանի Հանրապետության նախագահի աշխատակազմի ղեկավարը։

2018 թվականի ապրիլի 20 թվականից առ այսօր՝ Ղրղզստանի Հանրապետության վարչապետ։

## Պարգևներ
* ՂՀ աշխատանքի և սոցիալական պաշտպանության նախարարության պատվոգիր,
* Չույայի մարզպետարանի պատվոգիր,
* Բիշքեկ քաղաքի քաղաքապետարանի պատվոգիր,
* Ղրղզստանի արհմիությունների կենտրոնական կոմիտեի պատվոգիր,
* «ՂՀ սոցիալական հիմնադրամի գերազանցիկ» կրծքանշան,
* «Հարկային ծառայության գերազանցիկ» կրծքանշան,
* «Զինվորական ծառայության տարբերություն» II աստիճանի մեդալ։

## Ծանոթագրություններ

## Արտաքին հղումներ
* Էջը Ղրղզստանի կառավարության կայքում
* 

Կատեգորիա:20-րդ դարի քաղաքական գործիչներ
Կատեգորիա:Կառավարության ղեկավարներ
Ամերիկյան կենդանիներ

**Ամերիկյան կենդանիներ**, 2018 թվականին ռեժիսոր Բարտոմ Լեյտոնոմի կողմից նկարահանված բրիտանա-ամերիկյան արտադրության քրեական դրամա։ Ֆիլմը հիմնված է իրական պատմության վրա և ներկայացնում է 2004 թվականին՝ Կենտուկիի Լեքսինգթոն քաղաքի Տրանսիլվանիայի համալսարանում տեղի ունեցած գրադարանային կողոպուտը։

## Սյուժե
Ֆիլմի գլխավոր հերոսները չորս մտերիմ ընկերներ են, որոնք միասին ապրում էին Միացյալ Նահանգների ամենավտանգավոր թաղամասերից մեկում։ Նրանք միասին գնում էին դպրոց, բայց, որպես կանոն, դպրոց չէին հասնում, գողանում էին հեծանիվներ, ավելի փոքր երեխաների նախաճաշը, փոքր խանութից քաղցրավենիք։ Հիմնական հերոսները մեծացել ու դարձել էին իսկական հանցագործներ, որոնք ծրագրել էին ԱՄՆ-ի պատմության ամենախոշոր կողոպուտներից մեկը։ Նրանք ծրագրել էին հափշտակել աշխարհի ամենաթանկ գրքերից մեկը՝ Ջոն Ջեյմս Օդյուբոնի «Ամերիկայի թռչունները»։

## Դերերում
* Էվան Փիթերս՝ Ուորեն Լիպկա
* Բարրի Կեոգան՝ Սպենսեր Ռեյնխարդ
* Բլեյկ Ջեններ՝ Չես Ալեն
* Ջարեդ Աբրահամսոն՝ Էրիկ Բոնսուկ
* Ուդո Կիր՝ պարոն Վան Դեր Հուկ
* Էն Դաուդ՝ Բետտի Ջին Գուչ

## Արտադրություն
Նկարահանումները սկսվել են 2017-ի փետրվարին՝ Հյուսիսային Կարոլինայի Շարլոտ քաղաքում։ Ֆիլմի շատ դրվագներ նկարահանվել են Դևիդսոնի քոլեջի տարածքում։

## Էկրանավորում
Ֆիլմի պրեմիերան տեղի է ունեցել 2018 թվականի հունվարի 19-ին՝ «Սանդենս» կինոփառատոնում։ Ֆիլմի տարածման արտոնություն գնել են երկու խոշոր ընկերություններ՝ 3 միլիոն դոլարով։ Ֆիլմը թողարկվել է 2018 թվականի հունիսի 1-ին։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2018 դրամա ֆիլմեր
Կատեգորիա:2018 ֆիլմեր
Կատեգորիա:Ամերիկյան քրեական դրամա ֆիլմեր
Կատեգորիա:Ֆիլմեր, որոնց գործողությունները տեղի են ունենում Կենտուկիում
Կատեգորիա:Ֆիլմեր, որոնց գործողությունները տեղի են ունենում Նյու Յորք նահանգում
Կատեգորիա:Ֆիլմեր, որոնց գործողությունները տեղի են ունենում 2005 թվականին
Կատեգորիա:Ֆիլմեր, որոնց գործողությունները տեղի են ունենում 2004 թվականին
Կատեգորիա:Ֆիլմեր, որոնց գործողությունները տեղի են ունենում 2003 թվականին
Թոմ Հիթոն

**Թոմաս Դևիդ Հիթոն** (, ), ավելի հայտնի է Թոմ Հիթոն (), անգլիացի ֆուտբոլիստ, Մանչեսթեր Յունայթեդի և Անգլիայի ազգային հավաքականի դարպասապահ։

## Ակումբային կարիերա
Ծնվել է Չեշիր կոմսությունյան Չեստեր քաղաքում։ Հիթոնն իր ֆուտբոլային կարիերան սկսել է «Ռեքսեմ» ակումբում, որտեղ նա խաղացել է թե՛ դարպասում, թե՛ դաշտի կենտրոնում։ Ավելի ուշ նա դարձել է «Մանչեսթեր Յունայթեդ»-ի ակադեմիայի սան։ «Մանչեսթեր Յունայթեդ»-ի կազմում (մինչև 17 տարեկան) անցկացրած 20 խաղերից հետո նա որպես ստաժոր պայմանագիր է կնքել «Յունայթեդ»-ի հետ 2002 թվականի հուլիսի 8-ին։ Նա 2002/03 մրցաշրջանի ընթացքում մինչև 17 տարեկան եղել է թիմի մշտական խաղացող և Անգլիայի երիտասարդական գավաթի հաղթող, չնայած այն հանգամանքին, որ ավելի քիչ առաջնային խաղացող էր, քան Լյուք Սթիլը ամբողջ գավաթի մրցումներում։ Նորամուտը նշել է պահուստային թիմի հաջորդ մրցաշրջանում, սկսած սեփական հարկի տակ հաղթանակ տանելով «Բիրմինգհեմ Սիթի»-ին (3-1) 2003 թվականի հոկտեմբերի 2-ի Պրեմիեր լիգայի պահեստային թիմին։ 2003/04 մրցաշրջանի վերջում Հիթոնը Մեծ Գավաթի եզրափակչում հիմնական կազմի փոխարինողն էր, որտեղ մանչեսթերյան դերբին էր՝ «Մանչեսթեր Յունայթեդ»-ն ընդդեմ «Մանչեսթեր Սիթի»-ի և ոչ մի խաղ չխաղալով նվաճեց հաղթողի մեդալ։

## Ելույթների վիճակագրություն

*(ճշգրտված 2009 թվականի հոկտեմբերի 3)*

## Հավաքականում ելույթների վիճակագրություն
*2017 թվականի հունիսի 28-ի դրությամբ*

## Ծանոթագրություններ

## Արտաքին հղումներ
* Էջը Բըրնլի-ի պաշտոնական կայքում  
* Ֆուտբոլիստի վիճակագրությունը Soccerbase.com կայքում  
* Էջը Անգլիայի ֆուտբոլի ասոցիացիայի պաշտոնական կայքում  
* 
* Վիճակագրությունը ''eu-football.ru կայքում''

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Անտվերպենի ֆուտբոլիստներ
Կատեգորիա:Աստոն Վիլլայի ֆուտբոլիստներ
Կատեգորիա:Բարնլիի ֆուտբոլիստներ
Կատեգորիա:Բրիստոլ Սիթիի ֆուտբոլիստներ
Կատեգորիա:Կարդիֆ Սիթիի ֆուտբոլիստներ
Կատեգորիա:Մանչեսթեր Յունայթեդի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Ուիկոմ Ուոնդերերսի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռոչդեյլի ֆուտբոլիստներ
Կատեգորիա:Սուինդոն Թաունի ֆուտբոլիստներ
Կատեգորիա:Քուինս Պարկ Ռեյնջերսի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Մաշտոց ձեռաց (5207)

**Մաշտոց ձեռաց** (5207), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5207 թվի տակ։ Ձեռագիրը գրվել է 1456 թվականին Ստեփանոս Շատվանցի գրիչի կողմից Շատվան գյուղում։ Ստացողը եղել է Սարգիսը։ Գրված է թղթի վրա, որը ունի 18x13 չափս։ Ձեռագիրը կազմված է 140 թերթից։ Գրված է երկսյուն, բոլորգրով։ Ունի ծիսական 1, կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ սպիտակ կտավ։ Հիշատակարաններ գրչի՝ 24ա, 42բ, 55բ, 94բ, 135ա, 136ա, հետագայի՝ 141բ (1595 թ.), 1ա (1749 թ.):

## Ծանոթագրություններ

Կատեգորիա:Մատենադարանի ձեռագրեր
Կանոնգիրք հայոց (5221)

**Կանոնգիրք հայոց (Համառօտեալ ի ձեռն Յակոբայ դպրի Ամասիացւոյ)** (5221), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5221 թվի տակ։ Ձեռագիրը գրվել է 1855 թվականին Տեր Եղիազար գրիչի կողմից։ Գրված է թղթի վրա, որը ունի 18.5x11 չափս։ Ձեռագիրը կազմված է 147 թերթից։ Գրված է միասյուն, նոտրգրով։ Կազմը՝ ստվարաթուղթ։ Հիշատակարան գրչի՝ 1ա։
## Բովանդակություն
* նաև՝ Կանոնք Երուսաղիմայ (1651 թ․), սահմանեալ ի Փիլիպպոսէ  կթղ․-է Էջմիածնայ և Ներսիսէ կթղ․-է Ասոյ։
## Ծանոթագրություններ

Կատեգորիա:Մատենադարանի ձեռագրեր
Բլանտայր

**Բլանտայր** (), Մալավիի ֆինանսական և առևտրային կենտրոնը, մայրաքաղաք Լիլոնգվեից հետո երկրի երկրորդ քաղաքը՝ ըստ բնակչության թվի։ Հարավային շրջանի և Բլանտայր նահանգի կենտրոնն է։ Քաղաքում է գտնվում Մալավիի միակ Malawi Broadcasting Corporation հեռուստաընկերության գլխադասային գրասենյակը, Մալավիի բարձրագույն դատարանը և մի քանի քոլեջներ։

## Աշխարհագրական դիրք
Բլանտայրը գտնվում է հասարակածից 15°47′ հարավ՝ բլրավոր տարածքում։ Ունենալով երկաթուղային, ավտոմոբիլային և օդային կապ երկրի մյուս հատվածների և հարևան երկրների հետ՝ համարվում է կարևոր տրանսպորտային հանգույց։ Քաղաքի կենտրոնից 9 մղոն հեռավորության վրա գտնվում է Չիլեկի օդանավակայանը ()։

## Ժողովրդագրություն

Քաղաքի բնակչությունը աճում է։ 1990-ական թվականներին այն չէր հատում 500 հազարը, իսկ 2000-ականների վերջում կազմում էր 750 հազար մարդ։

## Կլիմա

## Սպորտ
Քաղաքում գործում է «Միչուրու Կասլս» ֆուտբոլային ակումբը։

## Քույր քաղաքներ
* , Հաննովեր

## Պատկերասրահ

Polytechnic blantyre.jpg|Պոտիտեխնիկական համալսարանի շենքը
Blantyre.JPG|Քաղաքի փողոցների մեկը


## Ծանոթագրություններ

Կատեգորիա:1876 թվականին հիմնադրված բնակավայրեր
Կատեգորիա:Բլանտայր
Կատեգորիա:Մալավիի քաղաքներ
Շիկուտիմիի Քվեբեկի համալսարան

**Շիկուտիմիի Քվեբեքի համալսարան (UQAC)**, Քվեբեկի համալսարանի մասնաճյուղերից։ Հիմնադրվել է 1969 թվականին և գտնվում է Կանադայի Քվեբեկ քաղաքում, իսկ մասնաճյուղերը՝ գյուղաքաղաքներ Շիկուտիմիյում և Սագնեյում։ Համալսարանն ունի նաև երկրորդական կրթական կենտրոններ, որոնք գտնվում են Լա–Մալբեյում, Սեն–Ֆելիսենում, Ալմայում և Սետ Իլում։ 2003 թվականին համալսարանում կային 6583 ուսանողներ, իսկ համալսարանի համար աշխատում էին 209 պրոֆեսորներ` այն դարձնելով Քվեբեկի համալսարանի տասը ամենամեծ մասնաճյուղերից երրորդը՝ *UQAM–ից* և *UQTR–ից* հետո։

## Ակադեմիաներ
Համալսարանը քառասունից ավելի ծրագրեր է առաջարկում բակալավրիատների և շրջանավարտների համար։ Այն ճանաչված է իր շրջանավարտների ներառական, անտառապահպանմանը և երկրաբանությանը նվիրված ծրագրերով։

2005 թվականին *UQAC–ը* ստեղծեց նոր ծրագրեր օտարերկյա ուղանողներին համալսարան հրավիրելու և Մարոկկոյի, Լիբանանի, Չինաստանի, Սենեգալի, Կոլումբիայի և Բրազիլիայի համալսարանների հետ պայմանագրեր կնքելու համար։

2006 թվականին Շերբրուկի համալսարանը բշժկական կորպուս բացեց Շիկուտիմիի Քվեբեկի համալսարանում` ուսանողներին հնարավորություն տալով համալսարան ընդունվել նաև այլ դասընթացների համար, օրինակ՝ բնագիտության։

Ճարտարագիտական ուսանողները կարող են ընտրել հետևյալ մասնագիտական ճյուղերը՝ Համակարգչային ճարտարագիտություն և Երկրաբանական ճարտարագիտություն։

*UQAC–ը* նաև առաջարկում է մի քանի ֆրանսալեզու դասընթացներ և համագործակցում է Ֆրանսերենի և Քվեբեկի մշակույթի դպրոցի հետ ()։

Թվային արվեստի, անիմացիայի և դիզայնի դպրոցը տեղակայված է Մոնրեալում և *UQAC–ի* մաս է կազմում։

## Ծանոթագրություններ

Կատեգորիա:1969 հիմնադրված կրթական հաստատություններ
Կատեգորիա:Քվեբեկի համալսարան
Կարոլ Դելգա

**Կարոլ Դելգա** (, ), ֆրանսիացի քաղաքական գործիչ, Սոցիալիստական կուսակցության ժամանակավոր կոլեգիալ ղեկավարության անդամ (2017-2018)։

## Կենսագրություն
Նա ստացել է գիտությունների բակալավրի աստիճան Բագատել լիցեյում (Սեն-Գոդենս), տնտեսագիտություն և իրավունք է սովորել Թուլուզ 1 համալսարանում, ստացել է Պո և Ադուր գետի հովտի համալսարանի իրավունքի մագիստրոսի աստիճան։

1994-1996 թվականներին աշխատել է Լիմոժի քաղաքապետարանում, պատասխանատվություն կրելով պատմության և հնագիտության հուշարձանների պահպանության համար։

2004 թվականին, լինելով Բարուս հովտի ջրային կոնսորցիումի (խոշոր բանկերի միավորում) գլխավոր տնօրեն (Բարուսը գտնվում է Հարավային Պիրենեյների մարզի Կոմենժ և Սավ գետերի մոտ), անդամակցել է Սոցիալիստական կուսակցությանը։ 2008 թվականին ընտրվել է  Մարտր-Տոլոզանի քաղաքապետ, 2010 թվականին՝ Հարավային Պիրենեյների մարզի խորհրդի նախագահի տեղակալ։

2012 թվականին Վերին Գարոնի դեպարտամենտի 8-րդ շրջանից ընտրվել է Ազգային ժողովի պատգամավոր։

2014 թվականի հունիսի 3-ին Մանուել Վալսի առաջին կառավարությունում նշանակվել է Առևտրի, արհեստների, սպառման, սոցիալական և տնտեսության պետական քարտուղար, պահպանել է իր պաշտոնը Վալսի երկրորդ կառավարության ձևավորման ժամանակ նա մնացել է իր պաշտոնին։

2015 թվականի հունիսի 17-ին դուրս է եկել կառավարությունից և սկսել է զբաղվել Հարավային Պիրենեյների նոր միացյալ տարածաշրջանի Լանգեդոկ-Ռուսիլյոնի  խորհրդի ընտրությունների նախապատրաստությամբ։

2016 թվականի հունվարի 4-ին ընտրվել է Օկսիտանիայի նորաստեղծ տարածաշրջանային խորհրդի նախագահ։

2017 թվականի հուլիսի 8-ին Սոցիալիստական կուսակցությունների ազգային խորհուրդը քվեարկել է 16 հոգանոց ժամանակավոր կոլեգիալ ղեկավարություն ստեղծելու օգտին, որոնց թվում է և Դելգան։

## Ծանոթագրություններ

## Արտաքին հղումներ
* 

Կատեգորիա:Ֆրանսիայի ազգային ժողովի պատգամավորներ
Կատեգորիա:Ֆրանսիայի կին քաղաքական գործիչներ
Կատեգորիա:Ֆրանսիացի սոցիալիստներ
Ավետարան (5401)

**Ավետարան** (5401), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5401 թվի տակ։ Ձեռագիրը գրվել է 1471 թվականին Հովհաննես գրիչի կողմից Շատվան գյուղում։ Կազմող՝ Գրիգոր (1581 թ.): Ստացողը եղել է Փաշան։ Գրված է թղթի վրա, որը ունի 26x17 չափս։ Ձեռագիրը կազմված է 246 թերթից։ Գրված է երկսյուն, բոլորգրով։ Ունի ավետարանիչ 4, կիսախորան և լուսանցազարդ մանրանկարներ։ Պահպանակն ունի 2 էջ, գրված է՝ մագաղաթի վրա՝ բոլորագիծ երկաթագրով, Թուղթ առաքելոյն Յուդայի։ Կազմը՝ կաշեպատ տախտակ դրոշմազարդ, աստառը՝ կանաչ մետաքս։ Հիշատակարաններ գրչի՝ 129ա, 198ա, 244ա, 245ա, 245բ, կազմողի՝ 246ա (1581 թ.), հետագայի՝ 1ա (1577 թ.), 246բ (1884 թ.):

## Ծանոթագրություններ

Կատեգորիա:Մատենադարանի ձեռագրեր
Ավետարան (5222)

**Ավետարան** (5222), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5222 թվի տակ։ Ձեռագիրը գրվել է 1499 թվականին Մարգարայ գրիչի կողմից Երզնկան գյուղում (Աղբակ)։ Կազմողը եղել է Վարդանը։ Ստացողները եղել են Ատոմը, Խարիպ խաթունը։ Գրված է թղթի վրա, որն ունի 18x13 չափս։ Ձեռագիրը կազմված է 279 թերթից։ Գրված է երկսյուն, բոլորգրով։ Ունի տերունական 13, ավետարանիչ 4, խորան 10, կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, կիսախորան։ Հիշատակարան գրչի՝ 211ա, 274բ, հետագայի՝ 278բ, 279ա (16-րդ դար), 11բ, (1744 թ.), 279ա, (17-րդ դար)։

## Ծանոթագրություններ

Կատեգորիա:Մատենադարանի ձեռագրեր
Nico and the Niners

**Nico and the Niners**, Twenty One Pilots ամերիկյան դուետի գրած և ձայնագրած երգ՝ Trench հինգերորդ ստուդիական ալբոմի համար։ *Nico and the Niners*-ը թողարկվել է 2018 թվականի հուլիսի 11-ին Jumpsuit երգի հետ։ Երգի գագաթնակետը Billboard Hot 100-ում 79-րդ հորիզոնականն էր։

## Հորինում
*Nico and the Niners*-ը գրված է ռեգգի, ռեփ, թրիփ-հոփ, Ռոք և փսիխոդելիկ երաժշտական ժանրերում, երեք րոպե և քառասունյոթ վայրկյան երկարությամբ։ Երգի մեջ կա առանձին ռեպի մաս, օգտագործվում են հակառակ շրջված հարվածային գործիքներ և վոկալ։ Երգը գրված է մինոր գամմայում և ունի 140 հարված մեկ վայրկյանում։

## Երաժշտական տեսահոլովակ
*Nico and the Niners* երգի տեսահոլովակը թողարկվել է 2018 թվականի հուլիսի 26-ին։ Այն նկարահանել է ռեժիսոր Էնդրյու Դոնոհոն, որը նկարահանել է Trench-ի եռերգության բոլոր երաժշտական տեսահոլովակները։ Տեսահոլովակը նկարահանվել է Ուկրաինայում՝ Խարկովում և Կիևում։

Տեսահոլովակում ցուցադրվում է վոկալիստ Թայլեր Ջոզեֆը, որը փաթեթավորում է պայուսայը և հանդիպում թմբկահար Ջոշ Դանի հետ Դեմա քաղաքում։ Նրանք թափահարում են ձեռքերը, մինչ մի խումբ ապստամբներին միանալը (*banditos*): Տեսահոլովակի վերջում երկու երեխա գտնում են ապստամբների կորցրած շորերը, սակայն շրջվելով տեսնում են Նիկոին և ինը եպիսկոպոսներին (*Nico and the Niners*):

## Ձայնագրման անդամներ
*Թայլեր Ջոզեֆ — վոկալ, դաշնամուր, ստեղնաշարային գործիքներ, ուկուլելե, բաս-կիթառ
*Ջոշ Դան — թմբուկների հավաքածու

## Հիթշքերթներ

### Շաբաթական հիթշքերթներ

### Տարվա վերջին հիթշքերթներ

## Ծանոթագրություններ

Կատեգորիա:2018 երգեր
Կատեգորիա:2018 սինգլներ
Կատեգորիա:Twenty One Pilots խմբի երգեր
Մեսի համալսարան

**Մեսի համալսարան** (, Մաորի*Te Kunenga ki Pūrehuroa*), պետական բարձրագույն ուսումնական հաստատություն Նոր Զելանդիայում։ Գտնվում է հյուսիսային կղզու Փալմերսոն-Նորթ քաղաքում։

Մեսի համալսարանում ուսուցանել են մոտ 35,000 ուսանողների, որոնցից 17,000-ը հեռակա և հեռավար կրթություն են ստացել, դարնալով այն մեծությամբ Նոր Զելանդիայի երկրորդ համալսարանը։ Համալսարանում սովորում է ավելի քան 3000 օտարերկրյա ուսանողներ, ավելի քան 100 երկրներից։ Ուսուցման գործընթացն իրականացվում է Պալմերստո-Նորթ, Օլմանի և Վելինգտոն երեք համալսարանական ավաններում։

## Պատմություն
1926 թվականին Նոր Զելանդիայում համալսարանը հիմնադրվել է որպես մասնաճյուղ։ 1927 թվականին անունը փոխարինվել է Մեսի գյուղատնտեսական քոլեջ։ Առաջին պարապունքը տեղի է ունեցել 1927 թվականի փետրվարի 1-ին։ 1932 թվականից այստեղ սկսել են ընդունվել աղջիկներ և կանայք։ 1945 թվականի մարտին քոլեջում առաջին կին դասախոս է դարձել բուսաբան Էլա Օր Քեմփբելը, և այդ բուհի միակ դասախոսն էր մինչև 1963 թվականը։

1961 թվականից Մեսի համալսարանը կրում է իր ներկայիս անվանումը։

## Կառուցվածք
Ֆակուլտետներ.
* Տնտեսական
* Մանկավարժական
* Հոմանիտար և սոցիալական գիտություններ
* Բնական գիտություններ
* Գեղարվեստ և երաժշտություն
* Առողջապահական

Մեսի համալսարանը միակ համալսարանն է Նոր Զելանդիայում, որը թողարկել է դիպլոմներ ավիացիայի, արբիտրաժի, անասնաբուժության և նանոտեխնոլոգիաների ոլորտներում։

## Հայտնի շրջանավարտներ և դասախոսներ
* Ջո Ալեքս՝ 2012 թվականի նավասպորտի օլիմպիական խաղերի չեմպիոն
* գրեմ Գենրի՝ Նոր Զելանդիայի ռեգբիի հավաքականի մարզիչ
* Քոեն, Նատան՝ մարզիկ, 2012 թվականի ակադեմիական թիավարության օլիմպիական չեմպիոն, 2010 և 2011 թվականների աշխարհի կրկնակի չեմպիոն։
* Միլներ Սկադդեր, Նեհե՝ սպորտսմեն, ռեգբիստ
* Օտաի, Մանա, սպորտսմեն, ռեգբիստ, ռեգբիի «Տոնգա» հավաքականի մարզիչ
* Թեյլոր, Ռիչարդ Լեսլի՝ կինեմատոգրաֆիա

## Ծանոթագրություններ

## Արտաքին հղումներ
* Մեսի համալսարանի պաշտոնակաան էջ
* Մեսի համալսարան

Կատեգորիա:Համալսարաններ այբբենական կարգով
Ավետարան (5215)

**Ավետարան** (5215), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5215 թվի տակ։ Ձեռագիրը գրվել է 1507 թվականին Գրիգոր աբեղա գրիչի կողմից [ենթադրաբար] Վանգիր ուխտում։ Ստացողը եղել է Մովսես Դեղանոսը։ Գրված է թղթի վրա, որը ունի 18x13 չափս։ Ձեռագիրը կազմված է 338 թերթից։ Գրված է երկսյուն, բոլորգրով։ Ունի տերունական 16, ավետարանիչ 4, խորան 10, կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, կոստղապատ, արծաթյա ակնակուռ 1 խաչով աստառը՝ շերտազարդ մետաքս։ Հիշատակարաններ գրչի՝ 334ա, հետագայի՝ 106ա (16-րդ դար), 337բ, 338ա (17-րդ դար), 3ա, 13ա (1755 թ.), 1ա, 2ա, 2բ, 165ա, 337բ, 338ա (18-րդ դար)։

## Ծանոթագրություններ

Կատեգորիա:Մատենադարանի ձեռագրեր
Բրեյդի Բլում

**Բրեյդի Բլում** (, ), ամերիկացի դերասան։

## Կենսագրություն
Բրեյդի Բլումը ծնվել է 1983 թվականի հուլիսի 6-ին ԱՄՆ Կալիֆոռնիա նահանգի Սան Բերնարդինո քաղաքում։ Նրա ավագ եղբայրը՝ Բրենդոնը, նույնպես նկարահանվել է ֆիլմերում։ Բրեյդին սովորել է Ռանչո Կուկամոնի ավագ դպրոցում և Շեֆի քոլեջում։ Բազմիցս մեկնել է բնակվելու Չիլիում, Ալյասկայում, Տեխասում, Նյու Ջերսիում, Մինեսոտայում։ Աշխատել է որպես մենեջեր՝ «Imagine Learning» կազմակերպությունում։

2010 թվականի մարտի 20-ին ամուսնացել է Էբի Բլումի հետ։ Նրանք ունեն երկու երեխա՝ Ֆեյը (2012) և Գրեմը (2014)։ Ներկայումս նրանք ապրում են Կալիֆոռնիայի Ռանչո Կուկամոնգա քաղաքում։ Ազատ ժամանակ Բրեյդին նվագում է հարվածային գործիքների վրա՝ *«Migraine Season»* խմբում։

## Կարիերա
Բրեյդին իր առաջին դերը կատարել է 1989 թվականին՝ «Բժիշկ Դուգի Հաուզեր» կարճատև հեռուստասերիալում։ Հատկապես հայտնի է կույր Բիլի դերով, որը թութակների սիրահար էր, և որին ծաղրում էին Լոիդը և Գարին՝ «Հիմարը և ավելի հիմարը» և «Հիմարը և ավելի հիմարը» ֆիլմերում։ Բացի այդ, նա հնչյունավորել է Քրիստոֆեր Ռոբին Միլնի կերպարը՝ Վինի Թուխի մասին արկածային մուլտֆիլմում։

## Ֆիլմագրություն

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Դավանական կազմակերպություն

**Դավանական կազմակերպություն**, կազմակերպություն, որի արժեքները հիմնված են հավատքի կամ հավատալիքների վրա, ունի որևէ հավատքի արժեքների վրա հիմնված առաքելություն, և իր աշխուժակներին (ղեկավարներ, անդամներ, կամավորներ) հավաքագրում է հիմնականում որևէ հավատքի պատկանող խմբից։ Հավատքը, որին առնչվում է կազմակերպությունը, կարող է գիտականորեն չլինել դասակարգված որպես կրոն։ «Դավանական կազմակերպություն» եզրույթն ավելի ներառական է, քան «կրոնական կազմակերպություն»–ը, քանի որ կարող է տարածվել նաև անթեմական կրոնների վրա։

Դավանական կազմակերպությունները «տակից աճող» կազմակերպություններ են, որոնք հիմնականում ակտիվ են տեղական, սակայն նաև միջազգային մասշտաբով։ Նրանց հիմնական ֆինանսավորումը գոյանում է անդամների նվիրատվություններից, սակայն դրանք կարող են նաև ստանալ պետական կամ միջազգային դրամաշնորհներ․

Այդ եզրութաբանությունն օգտագործվում է պետական, միջպետական և ոչ պետական համատեքստերում։

Համաշխարհային բանկը կազմել է միջազգային դավանական կազմակերպությունների ցանկ։

## Հասարակական և միջազգային դեր
Համաձայն Կարմիր խաչի միջազգային կոմիտեի՝ դավանական կազմակերպությունները շատ հաճախ առաջինն են հումանիտար օգնություն մատակարարելու գործում։ Դրանք համագործակցում են պետական և միջազգային կազմակերպությունների հետ և կարող են դրանց օգնել հասկանալ համատեքստը և տեղական նրբությունները։

Առողջապահության համաշխարհային կազմակերպության զեկույցի համաձայն՝ դավանական կազմակերպությունները մեծ դեր են խաղում անդրսահարյան Աֆրիկայում ՄԻԱՎ/ՁԻԱՀ–ով հիվանդ մարդկանց խնամքի և հիվանդության կանխարգելման գործում։

## Ծանոթագրություններ

Կատեգորիա:Կրոն
Կորուստ (մուլտֆիլմ)

**«Կորուստ»** (), 2010 թվականի անգլո–ավստրիական համակարգչային հակաուտոպիական մուլտֆիլմ։ «Օսկար-2011» մրցանակի դափնեկիր՝ Լավագույն անիմացիոն կարճամետրաժ ֆիլմ անվանակարգում։ Ստեղծված է Շոն Տանի համանուն պատմվածքի հիման վրա։

## Դիպաշար
Գլխավոր հերոսը Շոնն է և պատմում է առաջին դեմքով։ Պատմողը Թիմ Մինչինն է։

Հակաուտոպիական ապագա, Մելբուռն, Ավստրալիա։ Շոնը սիրում է հավաքել շշի խցաններ իր հավաքածուի համար։ Մի անգամ փնտրտուքների ժամանակ նա հասնում է լողափ, որտեղ հայտնագործում է արտառոց էակ, որը նման է ցիստեռնի, ութոտնիկի և Խաչափառի, որին իրենից բացի ոչ ոք բացի չէր նկատում։ Պարզվում է էակը ընկերասեր էր, Շոնը ամբողջ օրը խաղում էր նրա հետ, իսկ հետո նրան տանում է քաղաքով՝ տիրոջը փնտելու, սակայն՝ ապարդյուն։ Նրա վարպետ ընկերը՝ Պիտը, նույնպես չի կարողանում հասկանալ թե ինչ բնույթի էր այդ էակը։ Շոնը տանում է այդ էակին տուն, սակայն ծնողները ստիպում են տղային՝ վռնդել էակին։ Շոնը թաքցնում է էակին ցախանոցում։

Շուտով հեռուստացույցով տղան տեսնում է «Ամենը ամեն ինչի դաշնային դեպարտամենտ»-ի գովազդ և որոշում է տանել իր ծանոթին այնտեղ։ Այնտեղ նրան առաջարկում են էակին թողնել իրենց մոտ՝ լրացնելով թղթերի տրցակ, բայց տղային համոզում է տարօրինակ էակը, որն աշխատում է Դեպարտամենտում որպես հավաքարար։ Նա Շոնին նշան է տալիս կոր սլաքի պատկերի տեսքով։ Ընկերները ամբողջ քաղաքում փնտրում են այդ նշանները և վերջապես հասնում են մութ ու աննկատելի դռների։ Դրանցից այն կողմ վառ արևոտ աշխարհ էր՝ բնակեցված ուրվատեսիլային սյուրռեալիստական գոյություններով և մեխանիզմներով, որոնցից շատերը կարծես Սալվադոր Դալիի նկարներից լինեին։ Տղան թողնում է էակին այնտեղ՝ հասկանալով, որ դա հենց նրա աշխարհն է։

Բաժանվելուց որոշ ժամանակ հետո Շոնը հանդիպում է փողոցում տարօրինակ, անսովոր «կորած» էակների, բայց դա տեղի է ունենում ավելի ու ավելի քիչ։ Տղան չգիտի արդյոք էակներն են քչանում, թե ինքն է մեծանում…

## Մրցանականեր և առաջադրումներ

2011 թվականի Օսկարից բացի 2010-2011 թվականնների մուլտֆիլմը տարբեր անվանակարգերում առաջադրվել է հայտնի կինոփառատոններում ևս 6 մրցանակների համար և հաղթել է նրանցից 5-ը։

## Ծանոթագրություններ

## Արտաքին հղումներ
* Պաշտոնական կայք 
* Մուլտֆիլմի ստեղծման պատմություն  на сайте ''shauntan.net

Կատեգորիա:Կարճամետրաժ մուլտֆիլմեր
Կատեգորիա:Հակաուտոպիական ֆիլմեր
Կատեգորիա:2010 մուլտֆիլմեր
Ալեքսանդր Ագանեսով

**Ալեքսանդր Գեորգիի Ագանեսով** (), բժիշկ, վնասվածքաբան։ Բժշկական գիտությունների դոկտոր (1991), պրոֆեսոր (1994): ՌԴ բժշկական գիտությունների տեխնոլոգիաների ակադեմիայի անդամ։ ՌԳԱՏԳ ակադեմիկոս։

## Կենսագրություն
Ալեքսանդր Ագանեսովը ծնվել է 1951 թվականի մայիսի 13-ին, Մոսկվա քաղաքում։ 1974 թվականին ավարտել է Մոսկվայի պետական բժշկական ստոմատոլոգիայի ինստիտուտը։ 1979-2002 թվականներին աշխատել է Մոսկվայի Ի. Մ. Սեչենովի անվան բժշկական ակադեմիայում, 2002 թվականից՝ Ռուսաստանի Դաշնության բժշկական գիտությունների ակադեմիայի վիրաբուժության գիտական կենտրոնի ողնաշարի վիրաբուժության բաժանմունքի ղեկավար։ 1992 թվականին աշխատել և ստաժավորվել է
Գերմանիայում, աշխատել է նաև Մեքսիկայում, Կոլումբիայում, Հունաստանում, Սիրիայում, Բուլղարիայում, Թուրքիայում։
Ունի Գերմանիայի, Շվեյցարիայի, Ֆրանսիայի 19 հավաստագրեր ողնաշարի վիրաբուժության, վնասվածքաբանության և օրթոպեդիայի գծով։ Տիրապետում է ողնաշարի և ողնուղեղի հիվանդությունների բուժման վիրաբուժական և ոչ վիրաբուժական ժամանակակից բոլոր մեթոդներին։ Աշխատանքները վերաբերում են ողնաշարի և ողնուղեղի հիվանդություններին ու վնասվածքների բուժման խնդիրնրին։

## Անդամակցություն
* ՌԴ բժշկական գիտությունների տեխնոլոգիաների ակադեմիայի անդամ։
* Ռուսաստանի բժիշկների բժշկական ասոցիացիայի անդամ
* Մոսկվայի և Մոսկվայի մարզի վնասվածքաբան օրթոպեդների ընկերության անդամ
* ՌԳԱՏԳ  ակադեմիկոս
* Spine European Region ԱԸ անդամ

## Պարգևներ
* ԺՏՆՑ-ի բրոնզե մեդալ
* «Ռուսաստանի ՆԳՆ 200-ամյակի» մեդալ

## Երկեր
* Хирургическое лечение болевого синдрома в поясничном отделе позвоночника у больных с ожирением  Александр Георгиевич Аганесов, Э. Г. Гемджян, +7 authors Mikael Alexanyan, 2017.
* «Закономерность развития компрессии сосудисто-нервных образований в межпозвонковых каналах поясничного отдела позвоночника человека», 1998.

## Ծանոթագրություններ

Կատեգորիա:Վնասվածքաբաններ
Կատեգորիա:Բժշկական գիտությունների դոկտորներ
Կատեգորիա:Պրոֆեսորներ
Կատեգորիա:Ռուս բժիշկներ
Օ’Գրիմ տատի քնած գեղեցկուհին

**Օ’Գրիմ տատի քնած գեղեցկուհին** (), 2008 թվականի կարճամետրաժ մուլտֆիլմ՝ ստեղծված համակարգչային տեխնոլոգիաներ և ֆլեշ-անիմացիաներ։ Սոցիալական երգիծանքի ժանրով է՝ սև հումորի տարրերով։ Մուլտֆիլմը 2010 թվականին առաջադրվել է «Օսկար» մրցանակի «Լավագույն անիմացիոն կարճամետրաժ ֆիլմ» անվանակարգում, բայց պարտվել է «Լոգորամա» մուլտֆիլմին։

## Նախապատմություն
Սկզբում Օ’Գրիմ տատը հայտնվել է որպես Քեթլին O’Ռուրկի ակնարկ-շոուի կերպար։ Ռեժիսոր Նիկի Ֆելանը, տեսնելով տատին, որոշել է, որ նա արժանի է դառնալու առանձին մուլտֆիլմի գլխավոր հերոս։ 2008 թվականին մուլտֆիլմը ստեղծվել է «Brown Bag Films» ստուդիայում, ակնարկ-շոուի հեղինակ O’Ռուրկն անձամբ է հնչյունավորել Օ’Գրիմ տատին։

## Սյուժե
Անհավանական հուզական և չարագուշակ Օ’Գրիմ տատիկը թոռնիկին պատմում է «Քնած գեղեցկուհին» հայտնի հեքիաթի իր տարբերակը, և վերջինս սարսափում է իրադարձությունների այդպիսի շարադրման ընթացքից։

## Մրցանակներ և անվանակարգեր
* 2009 թվականին մուլտֆիլմը մրցանակի է առաջացել Իռլանդական կինո-հեռուստափառատոնի «Լավագույն անիմացիա» անվանակարգում։
* 2010 թվականին մուլտֆիլմն առաջադրվել է «Օսկար» մրցանակի, բայց մրցանակի չի արժանացել։
* Մուլտֆիլմն ստացել է ազգային և միջազգային 11 մրցանակ, այդ թվում՝ Նյուպորտ Բիչ կինոփառատոնում («Լավագույն կարճամետրաժ ֆիլմ»), Մոնրեալի փառատոնում («Հանդիսատեսի համակրանք մրցանակ լավագույն կարճամետրաժ ֆիլմի համար») և Ավստրալիայի «Ոսկե սիրտ» կինոփառատոնում («Լավագույն կատակերգություն»)։

## Հետաքրքիր փաստեր
* Գոյություն ունի նաև փոքրիկ մուլտֆիլմ, որտեղ Օ’Գրիմ տատը բոլորին շնորհավորում է Սուրբ ծննդի առթիվ։
* Տատիկի ազգանունը նատուրալիստական և «մանկական» սարսափելի շատ ստեղծագործությունների հեղինակ, 19-րդ դարի գերմանացի հայտնի հեքիաթագիրներ Գրիմ եղբայրների ազգանվան իռլանդական ձևափոխումն է։

## Ծանոթագրություններ

## Արտաքին հղումներ
* Պաշտոնական կայք  
*  
* Մուլտֆիլմի մասին  + վիդեո 
* Մուլտֆիլմի մասին 

Կատեգորիա:2000-ականների անգլերեն ֆիլմեր
Կատեգորիա:2008 մուլտֆիլմեր
Կատեգորիա:Անգլերեն մուլտֆիլմեր
Կատեգորիա:Կարճամետրաժ մուլտֆիլմեր
Կատեգորիա:Համակարգչային անիմացիոն ֆիլմեր
Վիվիան Ասեյի

**Վիվիան Ասեյի** (), ֆրանսիացի ֆուտբոլիստ, կիսապաշտպան, որը ներկայումս խաղում է Ֆրանսիայի կանանց ֆուտբոլի առաջնության (Կանանց դիվիզիոն 1) Բորդո կանանց ֆրանսիական ֆուտբոլային ակումբում։

Ասեյին իր կարիերան սկսել է *US Quevilly* սիրողական ակումբում։ Քանի որ ակումբը չուներ կանանց համար առանձին բաժին, նա խաղում էր հիմնականում տղաներից կազմված խառը թիմում։ Ավելի ուշ նա միացել է *FC Rouen* ֆուտբոլի սիրողական ակումբի կանանց բաժնին, որտեղ ընդհանուր 28 ելույթներում երիտասարդ ֆուտբոլիստուհին խփել է 23 գոլ։ Նա միացել է Մոնպելիե կանանց ֆուտբոլային ակումբին 2009-2010 մրցաշրջանի կեսերին 2010 թվականի հունվարին և այնտեղ խաղացել է մինչև 2016-2017 մրցաշրջանից առաջ Մառսելի Օլիմպիկ տեղափոխվելը։

## Անձնական կյանք
Ասեյին ծնվել է Ֆրանսիայում և ծագումով Գաբոնից է։

## Ծանոթագրություններ

## Արտաքին հղումներ
* FFF profile 
* Profile  at Montpellier HSC
* Player French football stats  at footofeminin.fr

Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Կանանց ֆուտբոլի կիսապաշտպաններ
Կատեգորիա:Մոնպելիեի ֆուտբոլիստներ
Կատեգորիա:Ֆուտբոլիստուհիներ
Կատեգորիա:Ֆրանսիացի ֆուտբոլիստներ
Ջամալ Միրսադեղի

**Ջամալ Միրսադեղի** (), պարսիկ արձակագիր, գրականագետ։

## Կենսագրություն
Ծնվել 1933 թվականին Թեհրանում։ Պարսկերեն գրականություն է դասավանդել Թեհրանի համալսարանում։

## Գրական գործունեություն
Հմուտ վիպասան է ու մի քանի գրականագիտական ուսումնասիրությունների հեղինակ։ Նրա պատմվածքների ժողովածուներից են՝ «Կանաչաչյա իշխանուհին», «Իմ հոգնած աչքերը», «Պատկերների գիշերները և դեղին ծաղիկը», «Ավազե հողաթմբերից անդին», «Սարսափ», «Ո՛չ մարդ, ո՛չ ձայն», «Մոծակներ», «Պատմվածքների ընտրանի» և այլն։ Ջամալ Միրսադեղիի վեպերից են՝ «Գիշերվա միջով», «Գիշերաճրագ»,«Կրակ կրակից» և այլն։ Գրել է նաև մանուկների համար։ Ապրում ն ստեղծագործում է Թեհրանում։ Նրա «Անձնասպանությունը» պատմվածն առաջին անգամ լույս է տեսել «Շիրակ» ամսագրի 1991 թվականի սեպտեմբեր-հոկտեմբեր միացյալ համարում։

## Ստեղծագործությունները հայերեն
* Անձնասպանություն։ Մետաքսի ճամփան, Ե., Ապոլլոն, 1996, էջ 122-124։ Բնագրից թարգմանեց Խաչիկ Խաչերը։

## Ծանոթագրություններ

## Արտաքին հղումներ
* Այգին
* Տղամարդը

Կատեգորիա:Իրանցի գրողներ
Կատեգորիա:Պարսիկ արձակագիրներ
Կատեգորիա:Պարսիկ գրականագետներ
Կատեգորիա:Պարսիկ մանկագիրներ
Թինգվեդլիր

**Թինգվեդլիր** (), հովիտ Իսլանդիայի հարավ-արևմուտքում, Ռեյկյանես թերակղզու մոտ։ Համանուն ազգային պարկն ընդգրկված է ՅՈՒՆԵՍԿՕ-ի Համաշխարհային ժառանգության օբյեկտների ցանկում։

## Պատմություն
Թինգվեդլիրի հովտում, որտեղ հատվում էին Իսլանդիայի բոլոր շրջանների ճանապարհները, սկսած 930 թվականից այստեղ է գումարվել իսլանդական ժողովրդական խորհուրդը՝ Ալտինգը, որն իրականացնում էր ինչպես օրենսդիր, այնպես էլ դատական գործառույթներ։ Թինգվեդլիրի Ալտինգը Եվրոպայի հնագույն խորհրդարան է, կանոնավոր գործել է 930 թվականից մինչև 1798 թվականը, ապա լուծարվել է դանիացիների կողմից։

1000 թվականից այս վայրում իսլանդացիների կողմից որոշում է ընդունվել քրիստոնեություն ընդունել։ Հենց այստեղ, Թինգվեդլիրում, 1944 թվականին հունիսի 17-ին, հռչակվել է իսլանդական պետության անկախությունը։

## Երկրաբանություն
1928 թվականին Իսլանդիայի հարավ-արևմուտքում հիմնադրվել է Թինգվեդլիր ազգային պարկը։ Այն ընկած է ճեղքվածքի սահմաններում և շրջապատված է ակտիվ հրաբխային գոտով։ Նրանում առանձնանում է Հեյնգիդլ հրաբուխը, որը գտնվում է Թինգվադլավաթն լճի հարավային ափին։ Վերջինս ամենամեծ բնական լիճն է Իսլանդիայում։ Թինգվեդլիր այգին հատում է Էհսարաու գետը՝ ձևավորելով Էհսարաուրֆոս ջրվեժն իր տարածքում։ Մոլորակի այս կետում տեղի ունեցող տեկտոնային տեղաշարժերի արդյունքում երկրաշարժերը հաճախ են լինում։ Այդ գործընթացները պայմանավորված են լիտոսֆերական թիթեղների` հյուսիսամերիկյան և եվրասիական բաժանմունքների շփման հետևանքով։

2004 թվականին Թինգվեդլիր ազգային պարկը ՅՈՒՆԵՍԿՕ-ի կողմից ընդգրկվել է Համաշխարհային ժառանգության օբյեկտների ցանկում է՝ որպես իսլանդական ժողովրդավարության դարաշրջանի եզակի վկայություն։

## Պատկերասրահ

Copy (1) of IMG 5649 - Flickr - Ragnhild & Neil Crawford.jpg
Iceland - panoramio - enonim (1).jpg
Thingvellir - panoramio - Javier G. R..jpg
Þingvellir Iceland 011.JPG


## Ծանոթագրություններ

## Արտաքին հղումներ
* Լուսանկարներ
* Պաշտոնական կայք 

Կատեգորիա:Իսլանդիայի ազգային պարկեր
Կատեգորիա:1928 հիմնադրված բնության հատուկ պահպանվող տարածքներ‎
Կատեգորիա:Կատեգորիա ԲՊՀՄ II
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Իսլանդիայում
Կոլյա Ավետյան

**Կոլյա Թորգոմի Ավետյան** (), հայ ֆիզիկոս, ֆիզիկամաթեմատիկական գիտությունների թեկնածու, դոցենտ։ ՀԽՍՀ Պետական մրցանակի դափնեկիր (1984)։

## Կենսագրություն
Ծնվել է 1931  մարտի 18-ին, Սպիտակի շրջանի Սարահարթ գյուղում։ 1949 թվականին ավարտել է Սպիտակի թիվ 2 դպրոցը և ընդունվել ԵՊՀ ֆիզիկամաթեմատիկական ֆակուլտետ։ 1955 թվական, ավարտելով ԵՊՀ-ն, աշխատանքի է անցել ընդհանուր ֆիզիկայի ամբիոնում։ 1957  թվականին տեղափոխել է նյпւթի կառուցվածքի ամբիոն և զբաղեցրել սկզբում ասիստենտի, այնուհետև ավագ դասախոսի պաշտոն։ 1960 թվականին ընդունվել է Մոսկվայի Մ. Լոմոնոսովի անվան պետական համալսարանի ասպիրանտուրա, 1984 թվականին պաշտանել է թեկնածուական ատենախոսություն։ 1985 թվականին նրան շնորհվել է դոցենտի կոչում։ 1963 թվականիցից դասավանդում է ԵՊՀ֊ում։

Հեղինակ է շուրջ 60 գիտական հրապարակումների, համահեղինակ «Ատոմային ֆիզիկայի պրակտիկում» (Ե., 1965), «Ատոմային ֆիզիկա (լաբորատոր աշխատանքներ)» (Ե., 2006) ուսումնական ձեռնարկների։ 1980-1982 թվականներին Պետրոս Բեզիրգանյանի և նրա ջանքերով հաջողվել է նախագծել, պատրաստել և փորձարկել մի համակարգ, որը հնարավորություն է տալիս հաշված րոպեների ընթացքում ձևավորել և մոնիտորի էկրանին ցուցադրել բյուրեղային կառուցվածքի արատները։ ԵՊՀ-ն Լենինգրադի «Բուրեվեստնիկ» գիտաարտադրական ձեռնարկության հետ համատեղ պատրաստել և Խորհրդային Միության մի շարք գիտական կենտրոնների է տրամադրել մոտ մեկ տասնյակ այդպիսի համակարգեր։ Այդ աշխատանքների համար 1984 թվականին գործընկերների հետ միասին արժանացել է ՀԽՍՀ Պետական մրցանակի։

## Ծանոթագրություններ

Կատեգորիա:ԵՊՀ շրջանավարտներ
Կատեգորիա:Հայ ֆիզիկոսներ
Կատեգորիա:ՀԽՍՀ պետական մրցանակի դափնեկիրներ
Կատեգորիա:Ֆիզիկամաթեմատիկական գիտությունների թեկնածուներ
Բոսնիա-Պոդրիանական կանտոն

**Բոսնիա-Պոդրիանական կանտոն** (, , ), Բոսնիա և Հերցեգովինայի Դաշնության 10 կանտոններից մեկը, որը մտնում է Բոսնիա և Հերցեգովինայի կազմի մեջ։ Կանտոնի վարչական կենտրոնն է Գորաժդե քաղաքը։

## Աշխարհագրություն
Կանտոնը տեղակայված է երկրի արևելյան հատվածում, որը սերբական տարածքում բոսնիական հատվածի գրեթե անկլավ է։ Իր մեջ ներառում է ութ համայնք՝ Գորաժդե, Պալե Պրաչա և Ֆոչա Ուստիկոլինա։

## Բնակչություն

### 2013

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Բոսնիա և Հերցեգովինայի վարչական բաժանում
Կատեգորիա:Բոսնիա և Հերցեգովինայի Դաշնության կանտոններ
Կենտրոնական Բոսնիա կանտոն

**Կենտրոնական Բոսնիա կանտոն** (, , ), Բոսնիա և Հերցեգովինայի Դաշնության 10 կանտոններից մեկը, որը մտնում է Բոսնիա և Հերցեգովինայի կազմում։ Կանտոնի վարչկենտրոնն է Տրավնիկ քաղաքը։

## Աշխարհագրություն
Կանտոնը տեղակայված է երկրի կենտրոնական հատվածում, Սարաևոյից արևմուտք։ Իր մեջ ներառում է 12 համայնք՝ Բուգոյնո, Բուսովաչա, Վիտեզ, Գորնի Վակուֆ Ուսկոպլե, Դոբրետիչի, Կիսելյակ, Դոնի Վակուֆ, Կրեշևո, Նովի Տրավնիկ, Տրավնիկ, Ֆոյնիցա և Յայցե։

## Բնակչություն

### 2013

## Ծանոթագրություններ

## Արտաքին հղումներ
* Պաշտոնական կայք
* Կանտոնի տուրիստական էջ

Կատեգորիա:Բոսնիա և Հերցեգովինայի վարչական բաժանում
Կատեգորիա:Բոսնիա և Հերցեգովինայի Դաշնության կանտոններ
Բնակելի շենք Լենինի հրապարակում

**Բնակելի շենք Լենինի հրապարակում**`քանդված բնակելի շենք Վորոնեժում։ Գտնվել է Լենինի հրապարակ, 6 հասցեում։ Կառուցվել է 1930-ական թվականներին՝ ըստ ճարտարապետ Մյասնիկովի նախագծի՝ կոնստրուկտիվիզմ ոճով։ Շենքի ներքին հատակագծման նախնական շրջանում հաշվի են առնվել քաղաքում սոցիալիստական կարգերի փոփոխությունները։ 52 բնակարանների մեջ կային 2 կոմունալ բնակարան, որոնցից յուրաքանչյուրն ուներ 10 սենյակ։ Շենքում կար հանրախանութ, մսուր-մանկապարտեզ, լվացքատուն և գազապաստարան։

Հայրենական մեծ պատերազմի ժամանակ շենքը քանդվել է։ 1951-ին վերակառուցվել է Ն.Վ. Տրոյսկու և Ռ.Վ. Բերեզինայի նախագծի համաձայն՝ նեոկլասիկական դեկորի հավելումով։ Տունը կլորացված մաս ուներ Լենինի հրապարակի և Պլեխանովսկայա փողոցի անկյունում, զարդարված էր գեղեցիկ կիսաշրջաններով և ծեփակերտվածքներով։ 2000-ական թվականներին բոլոր դեկորատիվ տարրերը հանվել են։ Տունը անջրպետվել է և հայտարարվել վթարային։ Նախատեսվում էր շենքը քանդել, իսկ նրա պատմական ճակատը պատրաստվում էին կրկնել նոր շենքի վրա, որը կառուցվելու էր նրա տեղում։ 2013 թվականի մայիսին, երբ Վորոնեժ էր եկել Վլադիմիր Պուտինը, տունը ծածկված էր պաստառով, որի վրա տպված էր շենքի ճակատային մասը։

2015 թվականի դրությամբ այնտեղ բնակվում էին անօթևանները։ 2016 թվականի սեպտեմբերին այն վաճառվել է «Investstroy» ՍՊԸ-ին՝ 150 միլիոն ռուբլով։

2017 թվականին շենքը վերավաճառվել է «Ընտրություն» շինարարական ընկերությանը։ 2018 թվականի օգոստոսի 13-ին սկսվել է շենքի ապամոնտաժումը։ Ապագայում նրա տեղում նախատեսվում էր ութհարկանի բնակելի շենքի կառուցում ՝ ստորգետնյա կայանատեղով։ Ըստ շինարարական ընկերության ներկայացուցիչների՝ ճակատամասի արտաքին տեսքը մասնակիորեն նման էր լինելու հին շենքի ճակատին՝ ի նշան Տրոիցկիի հանդեպ հարգանքի։

## Քանդում
2018 թվականի օգոստոսի 23-ին «Ընտրություն» շինարարական ընկերությունը սկսել է քանդել Լենինի հրապարակ, 6 հասցեի շենքը։ Ընկերությունը նույն ճարտարապետական ոճով վեցհարկանի շենք էր կառուցելու՝ երկու ձեղնահարկով։ Քանդման առաջին օրը սարքավորումները շենքի ապամոնտաժումը սկսել են բակից. քանդվել են պատշգամբները, իսկ շենքի ճակատը` մասնակիորեն։
Պատկեր:Снос пл. Ленина 6.jpg
Պատկեր:IMG 2014 ленина 6.jpg
Պատկեր:IMG 2036 ленина 6.jpg
Պատկեր:IMG 2033 ленина 6.jpg
Պատկեր:IMG 2016 ленина 6.jpg
Պատկեր:Demolition of the apartment building on Lenin Square, 6, Voronezh, Russia.jpg
2018 թվականի օգոստոսի 28-ին Hitachi շենքերն ու շինությունները քանդելու համար նախատեսված էքսկավատորը ապամոնտաժել է շենքի վերին 3 հարկ, անկյունային 5 մուտք, ինչպես նաև բակի կողմում տեղակայված 4 և 3 մուտքերը, տանիքն ու ծխնելույզը։
Պատկեր:IMG 2253 Ленина 6.jpg
Պատկեր:IMG 2243 Ленина 6.jpg
Պատկեր:IMG 2224 Ленина 6.jpg
Պատկեր:IMG 2229 Ленина 6.jpg
Պատկեր:IMG 2251 Ленина 6.jpg
Պատկեր:IMG 2205 Ленина 6.jpg
2018 թվականի սեպտեմբերի վերջին շենքն ամբողջությամբ քանդված էր։

## Ծանոթագրություններ

## Գրականություն
* 

Կատեգորիա:1951 հիմնադրումներ
Տանտեքս Սքայ Թաուեր

**Տանտեքս Սքայ Թաուեր**  կամ  **85 Սքայթաուեր** (, ),  85 հարկանի երկնաքեր, որը գտնվում է  Թայվանի Գաոսյուն քաղաքում։ Շենքի բարձրությունը 347,5 մետր է, իսկ ալեհավաքի հետ՝ 378 մետր։ Թայվանի ամենաբարձր կառույցն է եղել մինչև 2003 թվականը, երբ կառուցվել է Թայբեյ 101 աշտարակը, 2015 թվականի դրությամբ կառույցը հանդիսանում է 31-րդ ամենաբարձր աշտարակը Ասիայում և 41-րդը՝ ողջ աշխարհում։

Երկնաքերն անսովոր  տեսք ունի․ երկու առանձին 39 հարկանի մասնաշենքեր միանում են և իրենց վրա պահում դեպի վերև բարձրացող կենտրոնական աշտարակը, որի տակ մնում է որոշակի դատարկ տարածք։ Այսպիսով շենքը նմանվում է չինական 高 հիերոգլիֆի  "Գաո" ("բարձր"), ինչն առկա է քաղաքի անվանման մեջ։

Շենքը պատկանում է  «Tuntex Group»  ընկերությանը։ Հիմնականում բաղկացած է գրասենյակներից, կան նաև բնակելի տներ, առևտրի կենտրոն, «Splendor Kaohsiung» հյուրանոցը՝ (37-70 հարկանի)։ Դիտակետը գտնվում է երկնաքերի 75-րդ հարկում, շենքում գործում են արագընթաց վերելակներ, որոնք մեկ վայրկյանում անցնում են 10,17 մետր տարածություն։ Աշտարակից բացվում է տեսարան դեպի քաղաք, գետ և նավամատույց։

## Ծանոթագրություններ

## Արտաքին հղումներ
* Պաշտոնական կայք
* Emporis.com

Կատեգորիա:Երկնաքերներ
Կատեգորիա:Շենքեր և կառույցներ
Կատեգորիա:Աշտարակներ
Կատեգորիա:Երկնաքերներ ըստ երկրի
Կատեգորիա:Երկնաքերներ ըստ մայրցամաքի
Կատեգորիա:Երկնաքերներ ըստ բարձրության
Կատեգորիա:Շենքեր և կառույցներ ըստ տեսակի
Զենիցա-Դոբոյ կանտոն

**Զենիցա-Դոբոյ կանտոն** (, , ), Բոսնիա և Հերցեգովինայի Դաշնության 10 կանտոններից մեկը, որը մտնում է Բոսնիա և Հերցեգովինայի կազմ։ Կանտոնի վարչկենտրոնն է Զենիցա քաղաքը։

## Աշխարհագրություն
Կանտոնը տեղակայված է երկրի կենտրոնական հատվածում։ Իր մեջ ներառում է 12 համայնք՝ Բրեզա, Վարեշ, Վիսոկո, Դոբոյ-Հարավ, Ժեպչե, Զավիդովիչի, Զենիցա, Կական, Մագլայ, Օլովո, Տեշան և Ուսորա։ Ընդհանուր հաշվով՝ կանտոնի մակերեսը կազմում է 3,415 կմ2։

## Պատմություն
Ցույցերը Զենիցայում սկսվել են փետրվարի 7-ին, երբ ցուցարարները ներխուժել են տեղական վարչական շենք և հրդեհել այն, մի քանի ավտոմեքենաների հետ միասին։ Զենիցա-Դոբոյ կանտոնի վարչակազմը հայտնել է, որ եթե անկարգությունները չդադարեն, նրանք հրաժարական կտան։

Փետրվարի 10-ին ցուցարարները կրկին սկսեցին բողոքը՝ պահանջելով փոխել սոցիալական քաղաքականությունը։ Կարճ ժամանակ անց ցուցարարների ներկայացուցիչները հանդիպեցին տեղական պաշտոնյաների հետ։

## Բնակչություն

### 2013

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Բոսնիա և Հերցեգովինայի վարչական բաժանում
Կատեգորիա:Բոսնիա և Հերցեգովինայի Դաշնության կանտոններ
Հայկ Կարապետյան (երաժիշտ)

**Հայկ Կարոյի Կարապետյան** (), հայ երաժիշտ, դուդուկահար, «Գողթ» նախագծի հիմնադիր տնօրեն։

## Կենսագրություն
Հայկ Կարապետյանը ծնվել է 1992 թվականի մարտի 16-ին, Երևանում։ 11 տարեկան հասակից սկսել է նվագել շվի, ապա դուդուկ, զուռնա, պկու, բլուլ, երկփողանի պարկապզուկ և ազգային այլ նվագարաններ։

2008-2012 թվականներին սովորել է Երևանի Կոմիտասի անվան պետական կոնսերվատորիայի շվիի բաժնում։ 2010 թվականից նվագել է Նորայր Քարտաշյանի «Van Project» խմբում և համագործակցել «Play Back» պրոդյուսերական կենտրոնի հիմնադիր Նարեկ Պետրոսյանի հետ։ 2011 թվականին հիմնել է «Room 118» էթնո-ջազ-ռոք խումբը, որի նպատակն է դուրս բերել ազգային նվագարանները էթնիկ ձևաչափից։

Հայկ Կարապետյանը մասնակցել է տարբեր տարածաշրջանային մրցույթների, փառատոների, հեռուստանախագծերի և դարձել մրցանակակիր։ 2012-2014 թվականներին ծառայելէ Հայաստանի զինված ուժերում։ 2014 թվականին հիմնել է «Գողթ» նախագիծը, որի կազմում ազգային փողային նվագարաններ են, թավջութակ, դաշնամուր, հարվածային գործիքներ և թառ։ 2015 թվականին թողարկել է «After our Era» իր առաջին սոլո-ալբոմը, որում ներկայացված են ժողովրդական և հեղինակային, ինչպես նաև իր հեղինակած ստեղծագործությունները։ Բոլոր ստեղծագործությունները ներկայացված են ազգային նվագարաններով։ Նույն թվականին ձևավորվել է նաև «Զուռնաչիներ» նախագիծը։

Համերգներով հանդես է եկել Կորեայում, Չինաստանում, Ռուսաստանում, Գերմանիայում։

## Սկավառակագրություն
*«After Our Era»
*«The City of Inspirations»

## Ծանոթագրություններ

Կատեգորիա:Հայ դուդուկահարներ
Կատեգորիա:Հայ երաժիշտներ
Ալպանա

**Ալպանա** (), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ցագերի շրջանում։

## Դիրք
Գտնվում է ծովի մակարդակից 560 մետր բարձրության վրա։ Շրջկենտրոն Ցագերից հեռու է 23 կմ։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 180 մարդ։

## Ծանոթագրություններ

Կատեգորիա:Վրաստանի բնակավայրեր
Կատեգորիա:Վրաստանի գյուղեր
Կատեգորիա:Ցագերի շրջան
Նահիլ աշտարակ

**Նահիլ աշտարակ** (ավելի վաղ հայտնի էր «**Ալ- Բուրջ**» անվանումով ( , *«Աշտարակ»*)) գերբարձր երկնաքերի նախագիծ, որը պետք է կառուցվեր ԱՄԷ-ում՝ Դուբայ քաղաքում։ Նախագծի հեղինակն է Ալ Նահիլը Nakheel Properties։ Երկնաքերի բարձրությունը պետք է լիներ 1400 մետր։

Նահիլ երկնաքերը պետք է կազմված լիներ չորս առանձին աշտարակներից, իսկ ճարտարապետությունը պետք է նման լիներ Իսպանիայի, Ալեքսանդրիայի, Իրանի և Մարոկոյի իսլամական ավանդական կառույցներին։ Եթե երկնաքերը կառուցվեր, ապա այն կդառնար աշխարհի ամենաբարձր երկնաքերը։ Բացի այդ, այն պետք է կառուցվեր բետոնից և դառնար աշխարհում այդ նյութից կառուցված ամենաբարձր շինությունը։

Համաշխարհային ֆինանսատնտեսական ճգնաժամի պատճառով այդ թանկ նախագիծը 2009 թվականի դեկտեմբերին պաշտոնապես կասեցվել է։

## Ծանոթագրություններ

## Արտաքին հղումներ
*БАШНЯ НАХИЛЬ - отменённый проект. 1400 метров!!! 

Կատեգորիա:Երկնաքերներ
Կատեգորիա:Շենքեր և կառույցներ
Կատեգորիա:Աշտարակներ
Կատեգորիա:Երկնաքերներ ըստ երկրի
Կատեգորիա:Երկնաքերներ ըստ մայրցամաքի
Կատեգորիա:Երկնաքերներ ըստ բարձրության
Կատեգորիա:Շենքեր և կառույցներ ըստ տեսակի
Բյուլ (քաղաք)

**Բյուլ** (), քաղաք և համայնք Շվեյցարիայի Ֆրիբուր կանտոնի Գրյուեր շրջանում։ Վերջինիս վարչական կենտրոնն է։ Զբաղեցնում է 23.9 քառակուսի կիլոմետր տարածք, որի 46.2%-ն օգտագործվում է գյուղատնտեսական նպատակներով, 31.3%-ն անտառապատ է։ 2017 թվականի դեկտեմբերի տվյալներով քաղաքում ապրում էր 22,709 մարդ, որոնց 29.8%-ը օտարերկրացիներ էին; 2000–ից 2010 թվականն ընկած տասնամյակում բնակչության թվաքանակի փոփոխությունը կազմել է 27.2%, ընդ որում՝ միգրացիան՝ 24.2%, ծնունդներն ու մահերը՝ 3.8%:

## Պատմամշակութային հուշարձաններ
Բյուլի մի շարք պատմամշակութային հուշարձաններ ընդգրկված են Շվեյցարիայի համազգային նշանակության պատմամշակութային ժառանգության ցանկում, այդ թվում՝ *Notre-Dame De Compassion* մատուռը, *Baillival* ամրոցը, *Halle Landi*-ն և Գրյուերյան թանգարանը։  Քաղաքի հին թաղամասն ամբողջությամբ ներառված է Շվեյցարական ժառանգության գույքացուցակում։ Բնակավայրի տեսարժան վայրերից հիշատակման են արժանի նաև հին դղյակը, որ մեր օրերում վերածվել է բանտի, և քաղաքի անվան ծագումը խորհրդանշող ցուլի արձանը, որ տեղադրված է ավտոբուսային բանուկ երթուղու շրջագծի վրա։

## Պատկերասրահ

File:Notre-Dame_de_Compassion_Apr_2011.jpg| Notre-Dame De Compassion մատուռը 
File:Bulle-Chateau.jpg|Baillival ամրոցը 
File:Halle_Landi_Bulle_Jul_2011.jpg|Halle Landi-ն 
File:Musée_Gruérien_Bulle_Jul_2011.jpg| Գրյուերյան թանգարանը


## Ժողովրդագրություն
Քաղաքի բնակչության թվաքանակը պատմական ժամանակի ընթացքում կրել է հետևյալ փոփոխությունները

Colors=
  id:lightgrey value:gray(0.9)
  id:darkgrey  value:gray(0.8)
ImageSize  = width:1020 height:210
PlotArea   = height:150 left:100 bottom:50 right:100
AlignBars  = justify
DateFormat = x.y
Period     = from:0 till:12000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:2000 start:0
ScaleMinor = gridcolor:lightgrey increment:400 start:0
PlotData=
  color:yellowgreen width:40   mark:(line,white) align:center
  bar:1811 from:start till:1165 text:"1,165"
  bar:1850 from:start till:1833 text:"1,833"
  bar:1860 from:start till:2086 text:"2,086"
  bar:1870 from:start till:2220 text:"2,220"
  bar:1880 from:start till:2472 text:"2,472"
  bar:1888 from:start till:2746 text:"2,746"
  bar:1900 from:start till:3330 text:"3,330"
  bar:1910 from:start till:4035 text:"4,035"
  bar:1920 from:start till:4373 text:"4,373"
  bar:1930 from:start till:4110 text:"4,110"
  bar:1941 from:start till:4644 text:"4,644"
  bar:1950 from:start till:5255 text:"5,255"
  bar:1960 from:start till:5983 text:"5,983"
  bar:1970 from:start till:7556 text:"7,556"
  bar:1980 from:start till:7595 text:"7,595"
  bar:1990 from:start till:9062 text:"9,062"
  bar:2000 from:start till:11149 text:"11,149"


## Ծանոթագրություններ

## Արտաքին հղումներ
* Համայնքի պաշտոնական կայքը

Կատեգորիա:Շվեյցարիայի բնակավայրեր
Կատեգորիա:Շվեյցարիայի քաղաքներ
Կատեգորիա:Ֆրիբուրի կանտոնի բնակավայրեր
Մաշտոց ձեռաց (5217)

**Մաշտոց ձեռաց** (5217), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5217 թվի տակ։ Ձեռագիրը գրվել է 17-րդ դարում (1795 թ.) Տեր Կարապետ (Բ) գրիչի կողմից Խոյամա գյուղում։ Ստացողները եղել են Տեր Ստեփաննոսը, Թումաջանը (Ա), Տեր Կարապետը (Բ)։ Գրված է թղթի վրա, որը ունի 18x12.5 չափս։ Ձեռագիրը կազմված է 205 թերթից։ Գրված է միասյուն, երկսյուն։ Ունի կիսախորան, լուսանցազարդ մանրանկարներ։ Կազմը՝ կաշեպատ տախտակ, աստառը՝ սպիտակ կտավ։ Հիշատակարաններ գրչի՝ 55ա, 151ա (16-րդ դար), 4բ, 201բ, 205բ (1795 թ.), հետագայի՝ 50բ, 70ա, 152ա (17-րդ դար)։
## Բովանդակություն
* Նաև՝ մասն տպագիր Մաշտոցի (17-րդ դար)
## Ծանոթագրություններ

Կատեգորիա:Մատենադարանի ձեռագրեր
Քարոզգիրք (5223, Գրիգոր Տաթևացի)

**Գրիգոր Տաթևացի, Քարոզգիրք** (5223), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5223 թվի տակ։ Ձեռագիրը գրվել է 1450-1456, 1460-1462, 1683 թվականներին Մարտիրոս եպիսկոպոս (Ա), Սիմեոն (Բ) գրիչների կողմից Թորթանա վանքում, Եանարտաշ Ս․ Նշանում (Ա), Պուրասում, Երուսաղեմում (Բ)։ Գրված է թղթի վրա, որը ունի 18x13 չափս։ Ձեռագիրը կազմված է 245 թերթից։ Գրված է երկսյուն, բոլորգրով։ Ունի Գրիգոր Տաթևացու 1, կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ։ Հիշատակարաններ գրչի՝ 32բ, 133բ, 181ա, 204ա (1450-1456 թթ․), 92ա, 145բ, 200բ (1460-1462 թթ․), 243բ (1683 թ․), հետագայի՝ 2ա, 2բ (1734 թ․), 83բ (1882 թ), կնիք՝ 37բ (Վարդան)։
## Ծանոթագրություններ

Կատեգորիա:Մատենադարանի ձեռագրեր